ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΓΝΩΡΙΣΑ ΤΟΝ ΛΟ ΚΙΟΥΑΝ ΤΗΣ ΤΣΟ ΧΕ-ΤΖΙΝ
Όταν βγείτε από το αεροπλάνο, περπατήστε χωριστά.
Θα σας βγάλουν φωτογραφία και θα σας πάρουν δακτυλικά αποτυπώματα.
Μην αγχωθείτε.
Κάντε ό, τι σας πουν.
Κι αν αρχίσουν τις ερωτήσεις;
Πείτε "Δεν μιλάω αγγλικά", και θα σας αφήσουν να περάσετε.
-Προσγειωνόμαστε. Γυρίστε στη θέση σας. -Καλά.
Τα λέμε στην τουαλέτα κοντά στην Πύλη 3 στον πρώτο όροφο.
Αν πω "Δεν μιλάω αγγλικά", θα με πιστέψουν;
Απομνημόνευσέ το τώρα, αν δεν θες να σε πιάσουν.
Κι αν μας πιάσουν;
ΠΡΟΟΡΙΣΜΟΣ: ΒΡΥΞΕΛΛΕΣ
Πώς μπορώ να πάω εκεί;
Προκαταβολή 40 δολάρια.
Θα σας πληρώσω εκεί.
Ορίστε.
Δεν ξέρω την ιστορία σου,
αλλά τέτοια λεφτά θα μου φέρουν ατυχία.
Αν ποτέ θελήσεις να γυρίσεις στην Κίνα, πάρε με.
Πάμε.
Προχωρήστε, παρακαλώ.
Συμπληρώστε το έντυπο.
ΑΙΤΗΣΗ ΓΙΑ ΑΝΑΓΝΩΡΙΣΗ ΚΑΘΕΣΤΩΤΟΣ ΠΡΟΣΦΥΓΑ
Επόμενος!
Πρέπει να επισυνάψετε αντίγραφο της ταυτότητάς σας.
Ταυτότητα.
Διαβατήριο.
Αντίγραφο διαβατηρίου ή άλλης ταυτότητας,
πρέπει να το επισυνάψετε.
Πρέπει… Μάλιστα.
Ζητήστε βοήθεια από τον διερμηνέα.
Ναι. Εσείς, βοήθεια.
Ο κύριος Λο Κίουαν;
Είμαι η Κιμ Γκεόνγκ-σιλ, η διερμηνέας.
Οι αιτήσεις συνήθως παίρνουν δύο μήνες, αλλά είστε πολύ τυχερός.
Ελάτε από δω.
-Γεια σου. -Γεια σου. Πώς είσαι;
Πρέπει να συμπληρώσουμε τα προσωπικά σας στοιχεία.
Πείτε το όνομα, την ημερομηνία γέννησης και τη χώρα καταγωγής σας.
Με λένε Λο Κίουαν.
Γεννήθηκα την 1η Δεκεμβρίου 1990.
Στον Καταυλισμό Εφτά
της αγροτικής κολεκτίβας Χασάνγκ στην κομητεία Ουσί,
στην Τσαγκάνγκ, Λ. Δημοκρατία της Κορέας.
Πήρα το διαβατήριο μέσω ενός μεσάζοντα που ήξερε ο θείος μου.
Κύριε Λο Κίουαν, διαφύγατε το 2019,
αλλά δεν φαίνεται να είχατε εισόδημα όσο ήσασταν στη Γιαντζί.
Πώς πληρώσατε το πλαστό διαβατήριο και το αεροπορικό εισιτήριο;
Βασικά…
η μητέρα μου…
Σας έδωσε τα λεφτά η μητέρα σας;
Δεν θα φας;
Καλά είμαι.
Στα γενέθλιά σου πρέπει να τρως πλήρες γεύμα.
Έτσι, δεν θα ανησυχείς ποτέ για το αν θα έχεις να φας.
Αν δαγκώνεις τα νουντλ, θα ζήσεις λιγότερο.
Καίνε, αλλά εσύ ρούφηξέ τα.
Εντάξει, μαμά.
Πρέπει να πας στη δουλειά σήμερα;
Όταν κάνει κρύο, το μαγαζί έχει κίνηση.
Θα βγάλω παραπάνω λεφτά.
Συγγνώμη που σε βάζω σ' αυτήν τη διαδικασία,
ενώ εγώ είμαι νέος κι ικανός.
Ρώτα οποιαδήποτε μητέρα στον κόσμο.
Ένα υγιές παιδί είναι η μεγαλύτερη ευλογία.
Δεν θα μπορούσα να ζητήσω τίποτα άλλο.
Μην ανησυχείς.
Αν δεν είχα…
επέμβει όταν το αφεντικό έδειρε τον Τζονγκ-τζιν,
δεν θα χρειαζόταν να κρύβομαι.
Συγγνώμη.
Άντε πάλι τα ίδια.
Τον έσωσες, παιδί μου.
Μην κατηγορείς τον εαυτό σου.
Καλά.
Μη γυρίσεις αργά, εντάξει;
Μακάρι να ήταν στο χέρι μου.
Σύντροφε Λο Κίουαν.
Χρόνια σας πολλά.
Με συγχωρείτε.
Έρχομαι!
Τι θα θέλατε;
Αμέσως.
Χιονίζει πολύ.
-Εδώ! -Εδώ είσαι.
Κύριε Λο Κίουαν;
Τελευταία ερώτηση.
Είστε Κορεάτης από την Κίνα που παριστάνει τον Βορειοκορεάτη φυγά,
για να πάρετε τα επιδόματα για τους πρόσφυγες;
Όχι.
Θα γίνει και δεύτερη συνέντευξη. Η πιο κοντινή ημερομηνία είναι…
στις 5 Φεβρουαρίου στις 3:00 μ. μ.
Σας βολεύει;
Με συγχωρείτε.
Εννοείτε του χρόνου τον Φεβρουάριο;
Ναι.
Και τι θα κάνω μέχρι τότε;
Πρέπει να κάνετε υπομονή.
ΧΟΣΤΕΛ ΒΡΥΞΕΛΛΕΣ 20 ΕΥΡΩ
Όμορφε, θες να έρθεις κι εσύ;
Τι διάολο;
Φύγε από δω!
Περιμένετε! Ανοίξτε!
Δίνε του, ηλίθιε!
Καημενούλη μου, έχασες όλη τη διασκέδαση.
ΟΙ ΤΟΥΑΛΕΤΕΣ ΕΙΝΑΙ ΠΡΟΣΩΡΙΝΑ ΕΚΤΟΣ ΛΕΙΤΟΥΡΓΙΑΣ
Τι διάολο είναι αυτό;
Αυτός δεν κατουρούσε στο μετρό χθες;
-Μπα, εκείνος ήταν πιο κοντός κι από σένα. -Σκάσε.
Δίνε του, είναι η φωτιά μας.
-Δεν θα σε δείρουμε. -Πάρε τα πράγματά σου.
Πάρε τις μαλακίες σου και φύγε.
Μας πίστεψες;
-Πεινάω. -Να πάρουμε μπίρες;
Τέλεια.
Θα σας ξαναρωτήσω.
ΟΝΟΜΑ: ΛΟ ΚΙΟΥΑΝ
Αυτός είναι ο γιος σας;
Όχι.
Δεν είναι ο γιος μου.
Αρχιφύλακα Λι.
Η γυναίκα είναι συγγενής του Τσόι, του ιδιοκτήτη.
Ποιος είστε εσείς;
Δεν με θυμάστε;
Πήγα τη μεθυσμένη γυναίκα του Τσόι σπίτι τις προάλλες.
Μιας και τον αναφέραμε, έχει έξυπνο γιο. Μπήκε στο Πανεπιστήμιο του Πεκίνου.
Ο Τσόι δεν ήταν ποτέ μελετηρός. Ήταν πάντα τελευταίος στην τάξη του.
Ο γιος του δεν του έμοιασε.
Μαμά.
Σταματήστε!
Μαμά, από δω!
Πιάστε τους!
Σταματήστε!
Να πάρει.
Από εδώ, μαμά!
Έλα από δω.
Γρήγορα, μαμά!
Μαμά!
-Θείε, βοήθεια! -Τι έγινε;
-Ξύπνα. -Άνοιξε τα μάτια.
Πάρε το φορτηγό!
Κίουαν.
Μείνε ζωντανός.
Πήγαινε κάπου καλύτερα και ζήσε.
Ζήσε περήφανα…
με το όνομά σου.
Φύγε…
και ζήσε σαν άνθρωπος.
Μη μιλάς έτσι.
Άσε τις ανοησίες και σύνελθε.
Πρέπει να φύγεις. Τώρα!
Θα φροντίσω εγώ τη μητέρα σου. Γρήγορα, φύγε!
Βοήθεια!
Αν δεν φύγεις, θα πεθάνουμε όλοι. Φύγε!
Άντε.
Φύγε.
Φύγε!
Άντε. Φύγε τώρα!
Φύγε, είπα!
Στην άκρη!
-Άντε. -Κάντε άκρη!
Γρήγορα.
Κουνηθείτε!
Δεν μιλάει αγγλικά ή γαλλικά.
Να βρούμε διερμηνέα;
Εντάξει.
Τηλεφωνώ από το αστυνομικό τμήμα του Σερμπέκ.
Ήθελα να σας ρωτήσω αν θα πληρώσετε την εγγύηση
για την κυρία Μαρί Λι.
Είναι ύποπτη για κλοπή.
Μια στιγμή.
Κυρία.
Μην έρθεις. Στείλε απλώς τα λεφτά της εγγύησης.
Να πάρει.
Πόσες φορές πρέπει να πω "Μην έρθεις";
Συγγνώμη, συντρόφισσα.
Τι κάνατε το πορτοφόλι μου;
Δεν ξέρω.
Δεν θυμάμαι.
Με συγχωρείτε.
Σας παρακαλώ,
προσπαθήστε να θυμηθείτε.
Δεν ξοδέψατε όλα τα λεφτά, έτσι;
Τα ξόδεψα όλα.
Λες να τα φύλαξα;
Το πορτοφόλι…
ήταν το μόνο…
που μου άφησε η μητέρα μου.
Τα λεφτά που έκλεψες
τα έβγαλα…
πουλώντας το πτώμα της.
Έτσι έβγαλα αυτά τα λεφτά.
Είναι ένα εισιτήριο για το Βέλγιο μεθαύριο.
Θείε…
πού βρήκες αυτά τα λεφτά;
Πούλησα το πτώμα της.
Στο νοσοκομείο.
Πούλησες τη μητέρα μου;
Τι εννοείς;
Θείε.
Αυτό ήθελε η μητέρα σου.
Της είπα ότι τόσα κοστίζει η ζωή και της τα έδωσα.
Μόνο τότε έκλεισε τα μάτια.
Αυτά τα λεφτά είναι η μητέρα σου.
Άσε με, θείε!
Άσε με!
Άσε με ήσυχο!
-Άσε με. -Θεέ μου.
Άφησέ με!
Θείε, σε παρακαλώ!
Βρε ηλίθιε!
Η μητέρα σου δεν σου είπε να μείνεις ζωντανός;
Πρέπει να ζήσεις, για να κρατήσεις ζωντανή την ψυχή της μητέρας σου.
Κατάλαβες;
Αν δεν θέλεις να είναι μάταιος ο θάνατός της,
πήγαινε εκεί και ζήσε.
Αν καταλαβαίνεις, απάντησέ μου!
Απάντησέ μου, είπα!
Απάντησέ μου…
Κίουαν, σε παρακαλώ, απάντησέ μου.
Πες κάτι!
Κίουαν.
Μαμά.
Θα σ' τα δώσω.
Σε αντάλλαγμα,
πες τους ότι έκλεψα μόνο 30 δολάρια.
Είσαι όντως ξεδιάντροπη, έτσι;
Μου ζητάς να πω ψέματα;
Είμαι με αναστολή.
Αν κλέψω πάνω από 500, πάω φυλακή.
Γιατί να μην αφήσω να πάει φυλακή μια κλέφτρα;
Αν πάω φυλακή, τι θα γίνει με τα λεφτά σου;
Με το πορτοφόλι;
Θα μας βοηθήσετε να επιβεβαιώσουμε την ταυτότητά του και το ποσό που εκλάπη;
Εντάξει.
Καλώς.
Μια στιγμή. Σας τον δίνω.
Ναι, γεια σας.
Με λένε Λο Κίουαν.
Ναι.
Ήταν περίπου…
τριάντα δολάρια ΗΠΑ.
Εντάξει.
Ευχαριστώ.
Πάμε.
Περίμενε στο σπίτι. Θα σ' τα φέρω αύριο.
Ούτε σπίτι έχω ούτε αύριο. Δώσ' τα.
Θα τα βρω σήμερα και θα σ' τα επιστρέψω αύριο.
Θα εμπιστευόμουν σκύλο παρά κλέφτη.
Σε ακολουθώ.
Μαρί.
Με συγχωρείτε, είμαι ο πατέρας της.
Έμαθα ότι είστε από βόρεια.
Δεν είναι πολλά, αλλά…
-Τι κάνεις; -Κάνε άκρη.
Κάνε άκρη.
Είναι λίγα.
Μαρί.
Πάλι παριστάνεις τον καλό.
Πρέπει να μιλήσουμε.
Δεν έχω τίποτα να πω.
Τι κάνεις; Έλα!
Περίμενε εδώ.
Τι εννοείς; Εσύ στη θέση μου θα περίμενες; Θα έρθω μαζί.
Να πάρει.
Επιστρέφω σε δέκα.
Δώστε μου κι άλλο χρόνο.
Γαμώτο! Σου είπα να μην κουνηθείς.
Το μήλο όλο πέφτει.
Ήρθες, Μαρί.
Τι να κάνω για να μην πετύχω τον δημοσιογράφο;
Δώστε μου χρόνο.
Η στάση μου φταίει;
Τι λες εσύ;
Είσαι αργός.
Κράτα την αναπνοή σου τρία δεύτερα και ρίξε.
Τρία δεύτερα;
Έχουμε όλοι έναν ρόλο.
Εγώ ετοιμάζω τους στόχους,
κι εσύ τους πετυχαίνεις.
Δώσ' μου το πορτοφόλι και τα λεφτά από χθες.
Είσαι πολύ προβλέψιμη, Μαρί.
Είναι χαριτωμένο.
-Μη μ' αγγίζεις. -Σκύλα!
Αφήστε μας.
Το ήξερα ότι θα γύριζες.
Το έκλεψες, έτσι;
Δεν σε αφορά.
Δεν ζήτησα να με πληρώσεις έτσι.
Δούλεψε για μένα. Πιο εύκολο.
Σου έχω ήδη πει όχι.
Εγώ αποφασίζω.
Την Τετάρτη. Δύο εναντίον δύο με την Ολλανδή. Κέρδισε και θα τα πάρεις.
Και το πορτοφόλι.
Πες τους να παίξουμε στα 25 μέτρα.
Θα πιέσουν για 50, αλλά μη δεχτείς.
Εντάξει.
Πάμε.
Πού 'ναι το πορτοφόλι μου;
Όχι σήμερα. Θα σ' το δώσω την επόμενη βδομάδα.
Λες ψέματα, έτσι;
Πας να με κοροϊδέψεις πάλι;
Δεν σου λέω ψέματα.
Το έχει ο φίλος μου.
Περίμενε!
Μόνο λεφτά έχουν. Δεν έχουν κότσια.
Όπως εσύ;
Σκάσε.
Τι στον διάολο;
Ποιος είσαι;
Το πορτοφόλι μου.
Το πορτοφόλι μου!
Δρόμο!
Πάμε.
-Έλα. -Είστε καλό δίδυμο.
Τι φασαρία είναι αυτή;
Ακόμα εδώ είσαι;
Κατάλαβα.
Εσύ πρέπει να είσαι ο φίλος που μου είπε.
Έλα εδώ.
Θα μιλήσουμε.
Αφήστε με!
Έξω!
Άκου. Αν δεν φύγεις, θα σε σκοτώσουν.
-Δεν θα λυθεί τίποτα έτσι. -Άφησέ με!
Σ' το υπόσχομαι.
Θα πάρω πίσω το πορτοφόλι σου.
Πέρνα μέσα.
Σε μια ξένη χώρα, ή παραμένεις ψύχραιμος ή πεθαίνεις.
Κατάλαβες;
Κοίτα ποια μιλάει.
Πότε ήρθες εδώ;
Όταν ήμουν μικρή.
Πότε πέθανε;
Η μαμά σου.
Πέρυσι, στις 2 Δεκεμβρίου.
Στις 2:15 π. μ.
Οι χειμώνες σου θα είναι πιο δύσκολοι.
Και η μαμά μου χειμώνα πέθανε.
Βγάζεις καθόλου λεφτά;
Μαζεύω μπουκάλια και σκουπίδια. Βγάζω αρκετά για να επιβιώνω.
Δεν κλέβω, σε αντίθεση με κάποια άλλη.
Βρες δουλειά.
Είμαι ένα φάντασμα. Ποιος θα με προσλάβει;
ΙΛΣΙΜ
Ορίστε, πήγαινε εδώ αύριο.
Είναι γραφείο εύρεσης εργασίας.
-Πες ότι σε έστειλε ο Λι Γιουν-σουνγκ. -Ποιος;
Τον συνάντησες πριν στο τμήμα.
Τον πατέρα σου λες;
Γιατί να μην πω ότι με έστειλες εσύ;
Το όνομά μου δεν θα σε βοηθήσει.
Το θέμα είναι…
ότι αν χρησιμοποιήσω το όνομά του…
θα ήταν προσβολή να πάω μ' αυτήν την εμφάνιση.
Άλλαξε, λοιπόν.
Ωραία είναι.
Πότε πρέπει να τα επιστρέψω;
Κράτησέ τα.
Δεν ανήκουν σε κανέναν.
Θέλεις ρούχα; Έχω κι άλλα.
Όχι, δεν πειράζει.
Ό, τι κι αν γίνει,
μη γυρίσεις σ' αυτόν που σ' το έκανε αυτό.
Μόνο ένας αχρείος θα χτυπούσε γυναίκα.
Δεν αλλάζουν οι κακές συνήθειες.
Λοιπόν.
Ελπίζω να κρατήσεις τον λόγο σου.
ΟΝΟΜΑ: ΤΣΟΪ ΡΙΟΥΚ-ΜΙΑΝΓΚ
"Τσόι Ριουκ-Μιανγκ";
Ναι. Αυτό θα είναι το όνομά σου από σήμερα.
Δύσκολα βρίσκουν δουλειά οι Βορειοκορεάτες εδώ.
Θα σε συστήσω στο εργοστάσιο ως Κορεάτη-Κινέζο.
Εντάξει.
Σας ευχαριστώ πολύ.
Τίποτα.
Μαμά, πήρες τα χρήματα που έστειλα;
-Θα βρω λεφτά. -Γεια.
-Πρέπει να κλείσω. -Ζήτα βοήθεια από τη Σαν-τζου.
-Είναι Κορεάτισσα-Κινέζα. -Μάλιστα.
Να τον προσέχεις.
Σύντροφοι, κλείστηκα μέσα! Σας παρακαλώ, ανοίξτε!
Σύντροφοι! Κλείστηκα μέσα!
Σύντροφοι, ανοίξτε την πόρτα!
Ανοίγεις την πόρτα πατώντας αυτό το κουμπί.
Το πράσινο. Κατάλαβες;
Εμπρός! Γυρίστε στη δουλειά!
Τι διάολο είπε μόλις;
Αυτοί οι μαλάκες έβαλαν στοίχημα πόσο θα κάνεις να βγεις.
Μη δίνεις σημασία. Πειράζουν τους καινούριους.
Γύρνα στη δουλειά.
Μάλιστα.
Αυτό που κάνουν αυτά τα παιδιά είναι εξοργιστικό.
Αυτοί που κλείνουν τους νέους στην κατάψυξη και στοιχηματίζουν
είναι κατακάθια.
Δεν θες να φας κλεμμένο κρέας;
Γιατί κλέβεις κρέας,
αφού βγάζεις χρήματα;
Αυτό το μικρό δωμάτιο κοστίζει 200 ευρώ τον μήνα.
Δίνω 50 για το λεωφορείο και 30 για να πλυθεί η στολή.
Καλά κάνω και κλέβω κρέας.
Οι άντρες δεν έχουν πού να το κρύψουν, αλλά δεν τσεκάρουν τα σουτιέν μας.
Οι γυναίκες που δεν κλέβουν κρέας είναι χαζές.
-Χάρη σ' αυτούς αντέχω. -Ο μικρός στη μέση φαίνεται κατεργάρης.
Με το κεφάλι ξυρισμένο σαν άντρας, φαίνεται ότι θα γίνει σπουδαίος.
Κορίτσι είναι.
Έχει κάνει εγχειρήσεις στο κεφάλι.
Αλλά δεν πειράζει. Φέτος είναι η τελευταία της εγχείρηση.
Του παραχρόνου, θα τη στείλω στο δημοτικό με πλεξούδες.
Εύχομαι να γίνει αυτό, συντρόφισσα.
Φάε πριν κρυώσει το φαγητό.
-Εσύ γιατί δεν τρως, συντρόφισσα; -Εγώ;
Έχω βαρεθεί το κρέας.
Και σταμάτα να λες "συντρόφισσα".
Γιατί μιλάς λες και ζεις εκεί απ' όπου έφυγες;
Κυρίες και κύριοι,
το αποκορύφωμα της βραδιάς,
ο αγώνας των γυναικών, αρχίζει τώρα!
Από το Λοσντάινεν της Ολλανδίας, μια διεθνής παίκτρια,
η Ζουλιά!
Απέναντί της είναι η πρώην σουτέρ της εθνικής Βελγίου,
η Μαρί!
Ο αγώνας ξεκινάει αφού ρίξει μια δοκιμαστική βολή η καθεμιά.
Τα στοιχήματα κλείνουν σε ένα λεπτό.
Αν δεν στοιχηματίσατε ακόμα, μη χάνετε χρόνο.
Τι έγινε, Μαρί;
Τι είναι αυτό;
-Περίμενες να φύγω πρώτα; -Δώσ' μου…
Ευθανασία;
Ώστε, η μαμά…
Η μαμά δεν πέθανε…
Τη σκότωσες.
Δεν είναι έτσι. Θα σου εξηγήσω τα πάντα, εντάξει;
-Έλα εδώ. -Γιατί μου είπες ψέματα;
Γιατί δεν μου το είπες;
Η μαμά σου πίστευε
ότι θα σου ήταν δύσκολο να…
Μην τη χρησιμοποιείς ως δικαιολογία.
Αν το ήξερα, θα το είχα σταματήσει.
-Γι' αυτό, το έκανες ενώ έλειπα. -Όχι, δεν είναι έτσι!
Μαρί, δεν είναι αυτό που νομίζεις.
Άκουσέ με.
Δώσ' μου πέντε λεπτά.
Απλώς πάει καιρός.
Η γιαγιά μου δεν θα έτρεμε τόσο.
Το τέταρτο σετ τελείωσε.
Αδύνατον να προβλέψεις το αποτέλεσμα.
Θα έχουμε νικήτρια ή θα χρειαστεί κι ο τελευταίος γύρος;
Τα αποτελέσματα της Μαρί!
Σαράντα οκτώ βαθμοί!
Έχουμε ισοπαλία!
Τέσσερα, τρία, δύο, ένα.
Τα στοιχήματα έκλεισαν.
Μαρί!
Θα ξεπεράσει την πίεση και θα γίνει η νικήτρια της βραδιάς;
Προσοχή.
Εντάξει. Ας δούμε τα αποτελέσματα της Μαρί.
Είναι 10,4!
Με μόλις 0,2 βαθμούς,
η Μαρί παίρνει τη νίκη!
Εξαιρετικό επίπεδο συγκέντρωσης! Ένα χειροκρότημα για τη Μαρί!
Ναι, ρε!
Σου είπα ότι θα κέρδιζες!
Είδες το πρόσωπο του Γκερντ; Τον γοήτευσες.
Θα καθυστερήσει να εισπράξει.
-Πήγαινε να τον δεις πριν φύγεις. -Έχω δουλειά.
Δεν τον ξέρεις;
Μου πήρε πολύ να τον φέρω εδώ.
Τον θέλουμε για να επεκταθούμε.
Νίκησα. Τι άλλο θέλεις από μένα;
Αντίο.
Πεινάς;
Έχεις φάει;
Ναι;
Να δανειστώ εκείνο το πράγμα;
-Θες κρέας; -Ναι, σε παρακαλώ.
-Ευχαριστώ. -Καλά.
Συντρόφισσα.
Τι έγινε πάλι;
Πάστα σόγιας.
Τσόπστικ;
Έφερα και πιάτα για παν ενδεχόμενο.
Φέρ' τα πίσω καθαρά.
Ευχαριστώ.
Γιατί στέκεσαι; Κάθισε.
Δεν είναι πολύ, φάε όσο είναι ζεστό.
Εσύ τα αγόρασες όλα αυτά;
-Δεν τα αγόρασα. Τα μάζεψα. -Τι;
Μην ανησυχείς. Δεν είναι απ' τα σκουπίδια.
Μαζεύω ό, τι μένει νωρίς το πρωί από την αγορά στον Βόρειο Σταθμό.
Πηγαίνω εκεί κάθε μέρα για να τα μαζέψω.
Πρέπει να φύγω.
Εντάξει.
-Δεν χρειάζεται να με ξεπροβοδίσεις. -Δεν πειράζει. Είναι σκοτεινά έξω.
Τι ήταν αυτό;
Είναι 9:00 το βράδυ.
Μοιράζουν τσάι, αφού οι περισσότεροι είναι Κινέζοι.
Τότε, πάρε το τσάι.
Στάσου. Περίμενε λίγο.
Θα τρελαθεί, αν μάθει ότι έχω καλεσμένο.
Τι κάνουμε;
Φτάνει.
Εντάξει. Μπείτε μέσα.
Περίμενε.
Πού πήγε ο βλάχος που μένει εδώ;
Έπεσε νωρίς για ύπνο!
Δεν μπορώ να κοιμηθώ με τόση φασαρία. Κάνε ησυχία!
Ανάθεμά την.
Η ηχογράφηση ξεκινάει τώρα.
Αυτή η φωτογραφία τραβήχτηκε το 1997.
Η μητέρα μου πήγε στην Πιονγιάνγκ με την αντιπροσωπεία
για την Εργατική Πρωτομαγιά.
Εδώ είμαστε μαζί
στην πλατεία Κιμ Ιλ Σονγκ.
Η φωτογραφία θα κατατεθεί ως στοιχείο.
Θα σαρωθεί και θα σας επιστραφεί.
Μιλήσαμε με το νοσοκομείο Τσεονσίμ,
το οποίο αναφέρατε στην πρώτη συνέντευξη.
Μας ενημέρωσαν ότι σε καμία περίπτωση
δεν αγοράζουν ή πουλάνε ανθρώπινα πτώματα.
Τέτοιες συναλλαγές γίνονται κάτω από το τραπέζι.
Κανένα νοσοκομείο δεν θα το παραδεχόταν.
Τότε, πρέπει να αποδείξετε αλλιώς την υπηκοότητά σας.
Δεν μπορούμε να επιβεβαιώσουμε ότι είστε από τη Βόρεια Κορέα.
Θεέ μου.
Σας είπα τα πάντα.
Πιστεύετε ότι τα επινόησα όλα;
Δυστυχώς, ο αρχικός ισχυρισμός σας ότι πουλήθηκε το πτώμα της μαμάς σας
είναι δύσκολο να αποδειχθεί.
Επίσης, είναι δύσκολο να αποδειχθεί
ότι είστε Βορειοκορεάτης φυγάς.
Αν οι δύο φωτογραφίες που υποβάλατε δεν γίνουν δεκτές ως αποδεικτικά στοιχεία,
θα απελαθείτε στην Κίνα, κύριε Λο.
Θα απελαθώ;
Έχει μείνει λίπος στο κρέας. Κόψ' το σωστά.
Συντρόφισσα.
-Πώς ξέρεις ότι είμαι από τη Β. Κορέα; -Το κατάλαβα από τον τρόπο που μιλάς.
Οι Κορεάτες από τη βορειοανατολική Κίνα δεν μιλάνε όπως εσύ.
Συντρόφισσα Σαν-τζου…
Τίποτα.
Πες αυτό που ήθελες.
Λέγε.
Έλα, Κίουαν.
Μπορείς να εγγυηθείς μερικά πράγματα για μένα;
Χρειάζομαι κάποιον στο δικαστήριο.
Φυσικά.
Σιγά το πράγμα.
Αλήθεια;
Το εννοείς;
Το εννοώ.
Πλησιάζει το χειρουργείο της μικρής μου.
Πρέπει να έχω καλό κάρμα.
Ευχαριστώ.
Αν πάρω δελτίο πρόσφυγα, θα 'ναι χάρη σ' εσένα.
Αν είσαι τόσο ευγνώμων, πάρε μου λίγο ψάρι μετά.
Μετά από τόσο κρέας, θέλω να φάω λίγο ψάρι.
Εντάξει.
Η μπίρα μου. Τι έκανες στην μπίρα μου;
-Έριξε την μπίρα μου. -Ποιος νομίζεις ότι είσαι;
Καθόλου λεφτά!
Δρόμο.
Πήγαινε σπίτι!
Δώσ' μου λεφτά για την μπίρα μου.
Δρόμο!
Εδώ!
-Βοήθεια! -Εδώ!
Εδώ είμαστε! Δρόμο!
Εδώ!
Είδατε; Επιτέθηκε στον άντρα μου.
Βοήθεια!
Καλέστε ασθενοφόρο!
Σου είπα ότι δεν πάω. Μην ξαναπάρεις.
Μαρί,
πρότεινες κάποιον στο Ιλσίμ;
Γιατί ρωτάς;
Ρίχτηκε στον άντρα μου και του επιτέθηκε…
Επόμενος.
Λο Κίουαν, συνελήφθη για επίθεση χθες.
-Είστε συγγενής ή δικηγόρος; -Όχι.
Τότε, δεν μπορείτε να τον δείτε.
-Σας παρακαλώ, θα κάνω γρήγορα. -Δεν επιτρέπεται.
Τι θα πάθει;
Αν δεν ασκήσει έφεση σε τρεις μέρες, θα απελαθεί στη χώρα του.
Ή θα αφεθεί ελεύθερος με εγγύηση.
-Γαμώτο! -Ηρεμήστε, κυρία.
Αστυνομικό τμήμα είναι εδώ.
Να σας πω.
Μου κάνετε πλάκα;
Σας φαίνεται αστείο;
-Ηρεμήστε. -Δεν τελείωσα!
Αν τον απελάσετε, τον καταδικάζετε σε θάνατο.
Δεν τρέχει τίποτα; Δεν σας πειράζει;
Μαρί.
Άκουσέ με.
Πήγαινε. Έχω δουλειά.
Να σου πω.
Είναι ένας γνωστός μου δικηγόρος.
Έμαθα ότι είναι υπό εξέταση η αίτησή σου για πρόσφυγας.
Αυτός θα σε βοηθήσει.
Σας ευχαριστώ πολύ, κύριε.
Λοιπόν…
-Θέλω μια χάρη. -Ναι, πείτε μου.
Η κόρη μου
είναι ασταθής και μπορεί να καταρρεύσει ανά πάσα στιγμή.
Χρειάζεται κάποιον αξιόπιστο στο πλευρό της,
όχι κάποιον τόσο ασταθή όσο εκείνη.
Κύριε, εγώ…
Δεν θέλω να τη βλέπεις.
Έχεις χρόνο για κάτι άλλο
πέρα απ' το να προσπαθείς να επιβιώσεις εδώ πέρα;
Κύριε Λο.
-Κύριε Λι. -Είστε έτοιμος;
-Ναι. -Πάμε μέσα.
ΔΙΚΑΣΤΗΡΙΟ ΤΩΝ ΒΡΥΞΕΛΛΩΝ
Πριν από δύο μήνες,
ο κος Λο έδωσε στη συνέντευξη ακριβείς πληροφορίες
που μόνο ένας πολίτης της Β. Κορέας θα γνώριζε.
Ωστόσο, η αίτησή του απορρίφθηκε
λόγω έλλειψης στοιχείων.
Απαντήστε σχετικά με την υποτιθέμενη έλλειψη στοιχείων.
Το νοσοκομείο όπου ο κύριος Λο λέει ότι πούλησε το πτώμα της μητέρας του
αρνήθηκε ότι έγινε κάτι τέτοιο.
Η ανάλυση δείχνει ότι οι φωτογραφίες που υπέβαλε είναι στην Πιονγιάνγκ,
αλλά μπορεί να τραβήχτηκαν σε κάποια επίσκεψη στην πόλη.
Θεωρούμε ότι τα στοιχεία που υποβλήθηκαν
δεν επαρκούν για να επιβεβαιωθεί ότι ο κος Λο είναι Βορειοκορεάτης υπήκοος.
Επιπλέον, ο κύριος Λο ισχυρίστηκε ότι ζούσε στη Γιαντζί,
αφού διέφυγε από τη Β. Κορέα.
Η δική μας έρευνα δεν επιβεβαίωσε αυτές τις πληροφορίες.
Είναι εδώ οι μάρτυρες;
Το βιογραφικό που υπέβαλε ο κος Λο είχε κινέζικο όνομα και εθνικότητα.
Χωρίς ιδιαίτερες υποψίες, τον παρουσίασα στο εργοστάσιο ως Κινέζο.
Ο ίδιος ο κύριος Λο Κίουαν δήλωσε ότι ήταν Κορεάτης από την Κίνα;
Ναι, αυτό ακριβώς είπε.
Κύριε.
Σιωπή.
-Ηρεμήστε. -Συγγνώμη.
Κύριε Λο.
Καλώ την κυρία Κιμ Σαν-τζου. Προσέλθετε να καταθέσετε.
Κυρία Κιμ Σαν-τζου, δουλέψατε με τον κύριο Λο Κίουαν.
Γνωρίζατε ότι ο κύριος Λο Κίουαν
έκανε αίτηση για πρόσφυγας ως Βορειοκορεάτης;
Ναι, το γνώριζα.
Έχω δει πολλές περιπτώσεις συμπατριωτών Κορεατών-Κινέζων
που κάνουν αίτηση για πρόσφυγες,
παριστάνοντας τους Βορειοκορεάτες φυγάδες.
Υπέθεσα ότι η περίπτωση του Λο ήταν παρόμοια.
Ξέρει η μάρτυρας το κινέζικο όνομα του κυρίου Λο Κίουαν;
Τσόι Ριουκ-μιανγκ, προφέρεται Τσούι Λιμίνγκ.
Τσόι Ριουκ-Μιανγκ.
Δεν με λένε έτσι.
Γιατί μου το έκανες αυτό;
Πες μου, συντρόφισσα.
Πρέπει να μάθω το γιατί.
Είπες ότι κατάλαβες
ότι είμαι από τη Β. Κορέα από την ομιλία.
Πες μου, συντρόφισσα.
Πες κάτι.
-Τι κάνεις; -Συντρόφισσα.
Κίουαν.
Συντρόφισσα!
Γιατί…
μου το έκανες αυτό;
Κίουαν, άσ' το κάτω. Το χέρι σου…
Τι έγινε;
Ξέχασες κάτι;
Όχι,
απλώς…
Μην έρχεσαι απρόσκλητος.
Θα αγωνιστείς ξανά σύντομα.
Ο Γκερντ θα μου πει αν επενδύει.
Αυτό ήρθες να μου πεις;
-Ο προπονητής μανατζάρει τον παίκτη. -Με κατασκοπεύεις;
-Αφού το έκοψα. Δεν το χρειάζομαι. -Δεν φάνηκε την τελευταία φορά.
Δεν με νοιάζει αν γαμάς τον φυγά δέκα φορές τη μέρα.
Αλλά θέλω να σε βλέπω.
Να σε βρίσκω! Μόνο αυτό ζητάω.
Κατάλαβες;
ΔΩΡΕΑΝ
Ο Γκερντ πόνταρε 3.000.000.
Αν βγάλουμε τα διπλά, θα ξεχρεώσουμε τα μισά.
Έστησα τον αγώνα. Δεν χάνεις.
Διασκέδασέ το.
Είναι ισόπαλες!
Η τελευταία βολή της Κλόε!
Αστόχησε. Αυτό είναι καταστροφή! Τι έγινε;
Χάρη σ' αυτό το απίστευτο λάθος, κερδίζει η Κλόε!
Ηρεμήστε.
Για πού το 'βαλες;
Πρέπει να πάω κάπου.
Περίμενε. Δεν μπορείς να κάνεις τίποτα χωρίς εμένα. Τίποτα!
Όχι.
Κάνεις λάθος.
Να πάρει!
Κίουαν.
Άκουσέ με, Κίουαν! Σε παρακαλώ!
Η Υπηρεσία Ασύλου πήγε στο Ιλσίμ πριν από τη δίκη.
Είπαν ότι θα το έκλειναν, αν είχες πλαστά χαρτιά.
Έτσι, ο κος Κιμ σε παρουσίασε ως Κορεάτη-Κινέζο.
Δεν θα ανανέωνε τη βίζα μου, αν δεν κατέθετα εναντίον σου.
Δεν είχα επιλογή. Πρέπει να πληρώσω το χειρουργείο της μικρής.
-Αλλά δεν κράτησε την υπόσχεσή του… -Τι θες να πω;
Πρέπει να σε λυπηθώ;
Όχι, δεν είναι αυτό!
Ήθελα να σου ζητήσω συγγνώμη.
Με έπιασαν χωρίς βίζα, οπότε θα απελαθώ.
Πάω στην Κίνα να δω τα παιδιά μου.
Δεν νομίζω ότι θα ξαναπατήσω σ' αυτήν τη χώρα,
γι' αυτό πέρασα να σε δω.
Συγγνώμη,
σύντροφε Λο Κίουαν.
Θα σας στηρίξουν Βορειοκορεάτες φυγάδες στη Βρετανία.
Είπαν ότι θα κάνουν έγγραφη κατάθεση και θα παραστούν στη δίκη.
Θα ενισχυθεί η αξιοπιστία σας.
Θα παλέψουμε ως το τέλος, έτσι;
Ναι.
Θέλετε να πιείτε κάτι; Λίγο χυμό ή καφέ;
Ναι, παρακαλώ.
ΣΤΗ ΜΝΗΜΗ ΤΗΣ ΛΙ ΤΖΟΝΓΚ-ΤΖΟΥ
ΚΟΡΗ: ΛΙ ΜΑΡΙ
Τι κάνεις εδώ;
Ήξερα τι μέρα ήταν και μου φάνηκε σωστό να έρθω.
Θα βοηθήσω όπως μπορώ.
Πάνε τρία χρόνια από τον θάνατο της γυναίκας μου.
Αυτό είναι μάλλον το τελευταίο μνημόσυνο.
Από του χρόνου, θα μαζευόμαστε οικογενειακά
για να τιμάμε τη γυναίκα μου.
Μαρί.
Τι μεγάλο κοινό.
Μαρί.
Κατάλαβα.
Είστε όλοι εδώ και μιλάτε για μια νεκρή, ενώ χλαπακιάζετε.
Ποιο το νόημα;
Να θρηνήσεις μόνος σου. Γιατί κάνεις πάρτι στη μνήμη της;
Γιατί;
Φοβάσαι ότι θα σε κατηγορήσουν, αν δεν το κάνεις;
Σταμάτα.
Να σταματήσω;
Τι να σταματήσω;
Σε παρακαλώ! Σταμάτα!
Όλη μέρα σκέφτομαι πώς θα καταστρέψω κι άλλο τη ζωή μου.
Άσ' το κάτω.
Αν δεν το έκανα αυτό…
θα είχα πεθάνει εδώ και καιρό.
Εντάξει. Άσ' το κάτω.
Γι' αυτό, σταμάτα!
Σταμάτα να μου λες πώς να ζήσω τη ζωή μου.
Κατάλαβες;
Μαρί, άνοιξε την πόρτα!
Μαρί!
Ποιος είναι αυτός;
Τι; Τι συμβαίνει;
Πότε ήρθες;
Τι στον διάολο; Είσαι τρελός;
Μαρί.
-Μαρί. Δώσ' το μου. -Άφησέ με!
Άσε με!
Να πάρει.
Τι σκατά κάνεις; Ποιος νομίζεις ότι είσαι;
Μαρί!
Προσπαθείς να αυτοκτονήσεις;
Όχι.
Αν πεθάνω, δεν θα κάνω ναρκωτικά. Γιατί να πεθάνω, αφού είναι τόσο καλά;
Αν θες εσύ να πεθάνεις, κάν' το.
Δώσ' το.
Δώσ' το μου αμέσως!
Δώσ' το μου.
Λο Κίουαν.
Ακούς;
Τι συμβαίνει; Φτύσ' το!
Μ' ακούς; Έλα, φτύσ' το!
Φτύσ' το!
Έλα!
Φτύσ' το!
Νίκη, άνοιξε!
Νίκη!
Γρήγορα. Δώσ' το μου.
Δώσ' το μου γρήγορα! Γρήγορα!
Σε παρακαλώ.
Λο Κίουαν.
Με ακούς;
Είσαι το κάτι άλλο.
Τι το καλό έχει…
αυτό το πράγμα;
Παραλίγο να πεθάνεις, το ξέρεις;
Συγγνώμη.
Με μισείς, έτσι;
Που σε έδιωξα τις προάλλες.
Φωνάζεις πολύ,
αλλά δεν είσαι κακός άνθρωπος.
Υπέθεσα ότι είχες τους λόγους σου.
Μαρί.
Αν ξαναπάρεις ναρκωτικά…
θα ξανακάνω κι εγώ το ίδιο.
Αν ξαναπροσπαθήσεις να βλάψεις τον εαυτό σου,
θα κάνω τα πάντα για να σε σώσω.
Ακόμα και να πέσω στη φωτιά.
Κατάλαβες;
Τι είναι αυτό;
Ένα λουλούδι που άρεσε στη μαμά.
Είναι πανέμορφο.
Τι έπαθες εδώ;
Όταν κρυβόμουν στη Γιανμπιάν, αφού έφυγα από τη Βόρεια Κορέα…
πάντα είχα ένα ξυράφι στο μανίκι μου.
Γιατί;
Αν μας έπιανε η αστυνομία,
θα κόβαμε τις φλέβες μας για να μην απελαθούμε.
Εγώ και η μαμά είχαμε τις ίδιες ουλές στον αριστερό καρπό,
επειδή είχαμε πάντα το ξυράφι πάνω μας.
Μαρί,
ξέρεις…
Μπλέχτηκα σε έναν καβγά που δεν έπρεπε
και με καταζητούσε η αστυνομία.
Γι' αυτό…
με συντηρούσε η μητέρα μου όσο κρυβόμουν.
Τελικά…
η μητέρα μου πέθανε εξαιτίας μου.
Κάποιος σαν εμένα…
αξίζει να είναι ευτυχισμένος;
Ούτε εμένα μου αξίζει.
Αλλά το θέμα είναι…
ότι τώρα είμαστε ευτυχισμένοι.
Αν και δεν το αξίζουμε…
μας έχει ήδη δοθεί.
Μαρί, είναι…
Δεν είναι πολύ φανταχτερή;
Δεν πειράζει να είσαι φανταχτερός.
Έτσι είναι ο κόσμος εδώ.
Κούκλος.
-Σταμάτα. -Εσύ σταμάτα.
-Φίλησέ με. -Κύριε Λο.
Κύριε Λι.
-Ήρθε αυτό από τη Γιαντζί. -Μάλιστα.
Διαβάστε το.
Ευχαριστώ.
Με συγχωρείτε.
ΚΙΜ ΣΑΝ-ΤΖΟΥ
Άνοιξέ το.
Τις τελευταίες μέρες, επισκέφτηκα κάθε εφημερίδα στη Γιαντζί.
Τους ζήτησα φύλλα που βγήκαν τον χειμώνα και τα πήρα σπίτι.
Τα παιδιά μου κι εγώ είχαμε μαύρα δάχτυλα, αφού τις διαβάζαμε όλη μέρα.
Αυτό το άρθρο το βρήκε η φαλακρή μικρότερη κόρη μου,
που έμαθε πρόσφατα να διαβάζει.
Κατάλαβα αμέσως ότι έλεγε για σας.
ΒΟΡΕΙΟΚΟΡΕΑΤΙΣΣΑ ΦΥΓΑΣ ΠΕΘΑΙΝΕΙ ΑΠΟ ΦΟΡΤΗΓΟ
Σύντροφε Λο Κίουαν,
δεν θα σου ζητήσω να με συγχωρήσεις σε αντάλλαγμα.
Ελπίζω να ζήσεις περήφανα
με το όνομά σου, όπως σου είπε η μητέρα σου.
-Ήρθε. -Εντάξει.
Κυρία Γκι Σουν.
Γεια σας, κύριε Λι.
-Είστε καλά; -Ναι.
-Χαίρομαι. -Γεια.
-Ευχαριστώ που ήρθατε. -Φυσικά.
Από εδώ ο κύριος Λο Κίουαν.
Θεέ μου.
Έχω διαβάσει κάθε τεύχος της εφημερίδας σας, κυρία Γκι Σουν.
Αυτές τις ανοησίες; Θεέ μου.
-Καθόλου. Έκλαψα πολύ διαβάζοντάς σας. -Γράφω για να σκορπίζω χαρά.
Έλα στο γραφείο.
Έχω δουλειά.
Σκάσε, δεν ξέρεις πόσα μου κόστισε ο αγώνας.
Νόμιζες ότι θα σε άφηνα να φύγεις;
Τελευταία ευκαιρία.
Έλα εδώ αμέσως!
Αλλιώς, θα ανοίξω τρύπα στο κεφάλι του καλού σου.
Ευχαριστώ.
Έχετε περάσει πολλά.
Με συγχωρείτε.
Συγγνώμη, πρέπει να πάω από το σπίτι μου.
Τι συμβαίνει;
Ξέχασα ότι θα έρθει ο υδραυλικός σήμερα. Περιμένει απ' έξω.
Κατάλαβα.
Θα έρθω πριν τελειώσει η δίκη, οπότε κάνε κουράγιο, εντάξει;
Εντάξει. Να γυρίσεις γρήγορα.
Τα λέμε μετά.
Ξεκινάει η δεύτερη εκδίκαση
της υπόθεσης του Βασιλείου του Βελγίου εναντίον του κυρίου Λο Κίουαν.
Αυτό το άρθρο δημοσιεύτηκε σε τοπική εφημερίδα της Γιαντζί
πέρυσι στις 5 Δεκεμβρίου.
Μιλάει για τον θάνατο μιας Βορειοκορεάτισσας φυγάδας
σε τροχαίο.
Η περιγραφή του δυστυχήματος
συμφωνεί με τον ισχυρισμό του κυρίου Λο
στην πρώτη του συνέντευξη.
Η φωτογραφία της μητέρας του κου Λο αντιστοιχεί στη φωτογραφία του άρθρου.
Κύριε Κίουαν, προσέλθετε να καταθέσετε.
Με λένε Λο Κίουαν.
Μη με αγγίζεις.
Πες τους όρους του αγώνα, θα είναι έτοιμη.
Τι συμβαίνει;
Δεν χρειάζεται.
-Τι εννοείς; -Το κορίτσι σου…
Δεν τη θέλω μόνο για μία σεζόν.
Την παίκτρια για το χρέος σου.
Αστόχησε, κι εσύ την έχεις βαμμένη.
Δεν πρέπει να χαραμίζεται σε τόσο μικρό μαγαζί.
Είναι πολύ καλή για σένα.
Θα είναι καλύτερα και για εκείνη.
Πες μου, Σιρίλ.
Παλιομαλάκα.
Πώς τολμάς;
Ο κος Λο Κίουαν έκανε αίτηση για καθεστώς πρόσφυγα
ως Βορειοκορεάτης φυγάς τον Δεκέμβριο.
Έναν μήνα μετά, βρήκε δουλειά ως Κινέζος υπήκοος.
Η απόδειξη αυτού είναι στην τρίτη σελίδα του φακέλου του.
Εκτός αυτού…
Κύριε Λο, καθίστε.
Τι συμβαίνει;
Πρέπει να φύγω.
Συγγνώμη.
Κύριε, γυρίστε στη θέση σας.
Πάρε τα λεφτά από το χρηματοκιβώτιο.
-Θα έρθουν οι άλλοι. -Ναι.
Πρέπει να βιαστούμε.
Έρχονται κάποιοι από το Βερολίνο.
-Τι είναι αυτά που λες; -Δεν…
Δεν καταλαβαίνεις;
Είσαι μαζί μου. Αυτό σημαίνει ότι είσαι κι εσύ στόχος τους.
Θες να γίνεις σκλάβα του Γκερντ
ή να ξεπληρώσεις δίπλα μου;
Σιρίλ.
Γιατί το έκανες αυτό;
Γιατί;
Γαμώτο, επειδή…
Επικοινώνησα με τους Ολλανδούς. Ο Γκερντ είναι εχθρός τους.
Τον μισούν. Μας πρόσφεραν ένα στοιχηματζίδικο στο Άμστερνταμ.
Ίσως είναι μια καλή ευκαιρία για μας. Θα είναι όλα δικά μας.
Είσαι ένα τέρας.
Εγώ είμαι το τέρας;
Αυτός ο γαμημένος κόσμος με έκανε έτσι. Αυτό θες να πω;
Αυτό θες να ακούσεις;
Μαρί!
-Μαλάκα! -Σταμάτα!
Μαρί!
Άφησέ τον ήσυχο!
Σταμάτα!
Μαρί.
Ρίξε, Μαρί!
Τρία δευτερόλεπτα, θυμάσαι;
Πάμε.
Ο Γκερντ πέθανε.
Κατάλαβα. Θα πάρω την κοπέλα και θα τη φέρω στο Βερολίνο.
Πού είναι η κοπέλα;
Άντε γαμήσου.
Μαρί.
Τι έκαναν;
Πες μου.
Μαρί.
Άκουσέ με προσεκτικά.
Φύγε από τη χώρα.
Μόνο έτσι
θα γλιτώσεις.
Ας πάρουμε τον μπαμπά σου. Χρειάζεσαι διαβατήριο και λεφτά.
Κι εσύ;
Πρέπει να έρθεις μαζί μου.
Σε παρακαλώ;
Δεν έχω δικαίωμα να ζω εδώ…
αλλά ούτε και να φύγω.
Το ξέρεις αυτό.
Ναι.
Πάλι τα κατέστρεψα όλα.
Τα πηγαίναμε καλά. Είχαμε μια αξιοπρεπή ζωή.
Μην το λες αυτό.
Ο χρόνος που περάσαμε μαζί δεν μπορεί να ακυρωθεί ή να χαθεί.
Ξέρω ότι μπορεί να σου φανεί χαζό…
αλλά το καλύτερο που έκανα ήταν που σου έκλεψα το πορτοφόλι.
Εκείνη την περίοδο, ήμουν έτοιμη να τα παρατήσω όλα.
Αλλά ήθελα να σε δω άλλη μία φορά…
να σου μιλήσω άλλη μία φορά.
Αυτό με έκανε ν' αντέξω.
Όταν ο πατέρας σου…
μου είπε να μη σε ξαναδώ…
τα λόγια του μου ράγισαν την καρδιά.
Δεν μπορούσα να πω τίποτα.
Είπα στον εαυτό μου τότε…
ότι θα γινόμουν κάποιος…
που μπορείς να βασιστείς.
Υπόσχομαι ότι θα γίνω…
και θα έρθω να σε βρω.
Και τότε…
θα ζήσουμε ευτυχισμένοι.
Πάμε.
Κάτσε πίσω.
ΑΕΡΟΔΡΟΜΙΟ ΒΡΥΞΕΛΛΩΝ
Λοιπόν.
Όπου κι αν πας, να με πάρεις μόλις φτάσεις.
Ο Κίουαν
φαίνεται
καλός άνθρωπος.
Άργησα να το καταλάβω.
Συγγνώμη.
Κάποτε έκανα ότι δεν άκουγα…
το κουδούνι που με καλούσε η μαμά.
Είναι αλήθεια ότι δεν ήθελα να πονάει.
Αλλά ταυτόχρονα…
ήθελα να εξαφανιστεί.
Ήθελα και τα δύο.
Και η μαμά μάλλον το ήξερε.
Νόμιζα ότι γι' αυτό…
με άφησε έτσι.
Γιατί δεν με ξύπνησες;
Απλώς
άφησέ με να φύγω.
Δεν μπορώ ούτε να μιλήσω.
Το μόνο που κάνω είναι να περιμένω να πεθάνω.
Το σιχαίνομαι.
Τζονγκ-τζου.
Δεν μπορώ…
να βάζω άλλο εσένα και τη Μαρί σ' αυτήν τη διαδικασία.
Ούτε και τον εαυτό μου.
Φρόντισε η Μαρί να μη μάθει ποτέ…
ότι η μητέρα της την παράτησε…
και ότι ο πατέρας της συμφώνησε.
Έτσι, η Μαρί μας
δεν θα χρειάζεται να νιώθει ενοχές…
που άφησε τη μητέρα της να πεθάνει.
Συγγνώμη που σε έδιωχνα τόσο καιρό, μπαμπά.
Ευχαριστώ.
Είσαι έτοιμη;
Πάμε.
Μην ανησυχείς για μας εδώ.
Να προσέχεις τον εαυτό σου, εντάξει;
Γιατί κλαις;
Δεν υπάρχει λόγος να κλαις.
Εμείς οι δυο…
δεν έχουμε ούτε φωτογραφία μαζί.
Υπάρχουν τόσα μέρη που δεν έχουμε πάει
και πράγματα που δεν έχουμε κάνει.
Μαρί.
Ναι;
Εσύ κι εγώ
θα πάμε στη Μαδαγασκάρη.
Κοίτα.
Εκεί πέρα.
Εσύ κι εγώ
θα πάμε εκεί
και θα δούμε αυτό το παράξενο δέντρο.
Μετά
θα πάμε στην Ελλάδα,
στο Μαρόκο
και στην Τουρκία.
Μαζί
θα ταξιδέψουμε σε κάθε γωνιά του κόσμου,
μέχρι να φθαρούν οι σόλες των παπουτσιών μας.
Εντάξει;
Πώς να σε αφήσω να φύγεις όταν κλαις έτσι;
Σ' αγαπώ.
Πήγαινε.
ΕΝΑΝ ΧΡΟΝΟ ΜΕΤΑ
ΜΕ ΕΚΤΙΜΗΣΗ, ΛΟ ΚΙΟΥΑΝ
Έφτασα ως εδώ δίνοντας την υπόσχεση στον εαυτό μου
ότι θα άντεχα και θα ξεπερνούσα όσα κακά κι αν βίωνα σ' αυτήν τη χώρα.
Κατέβαλα κάθε δυνατή προσπάθεια για να αποκτήσω το δικαίωμα να ζω εδώ.
Και κατάφερα να πάρω το ελάχιστο.
Ξέρω καλά
ότι μόλις βγω από αυτήν τη χώρα…
το δικαίωμα που απέκτησα θα χαθεί.
Κίουαν,
πάντα σου πήγαιναν τα μπλε.
Φαίνεσαι μια χαρά.
Θα μπορούσα να τα ξαναπεράσω όλα αυτά, όπως όταν χτίζεις ένα κάστρο στην άμμο;
Έχω αναρωτηθεί εκατοντάδες φορές.
Και η απάντησή μου
είναι
ότι θα το ξανάκανα ευχαρίστως.
Να δω την ταυτότητά σας;
ΑΔΕΙΑ ΠΑΡΑΜΟΝΗΣ ΛΟ ΚΙΟΥΑΝ
Ευχαριστώ.
Θέλετε εισιτήριο μετ' επιστροφής;
Όχι.
Χωρίς επιστροφή.
Τελικά, κατάλαβα
ότι αυτό που λαχταρούσα
δεν ήταν το δικαίωμα να ζω εδώ,
αλλά το δικαίωμα να φύγω.
ΜΕ ΛΕΝΕ ΛΟ ΚΙΟΥΑΝ
Υποτιτλισμός: Αγγελική Παπαβασιλείου